# Procession à Séville III

Procession à Séville III és un curtmetratge de no ficció creat per Auguste i Louis Lumière entre 1898 i 1899. Els germans Lumière van utilitzar un cinematògraf per filmar aquesta pel·lícula a Sevilla.

## Argument

Procession à Séville III representa la celebració tradicional espanyola de la Setmana Santa, retratant l'Espanya del segle xix. Aquest enregistrament inclou una tradicional cercavila i corrides de toros a Espanya, que representa com es celebrava aquesta festa en aquella època. Al principi, el curtmetratge mostra la Cercavila de la Processó des del Cristo de los Dolorrs. Aquesta celebració té lloc durant la Setmana Santa a Sevilla que se celebra una setmana abans de Setmana Santa. Inclou carros decorats que són arrossegats pels carrers de la ciutat per Portadors. Els Penitentes, vestits amb túniques i capa, desfilen junts en la processó juntament amb els carros i altres persones amb indumentària tradicional i formal Durant la celebració taurina, el banderillero amenitza el bou i juga amb ell, mentrestant un Picador (llancer) entra a l'espectacle. El Picador va a cavall i aconsegueix apunyalar el bou. El curtmetratge mostra el procés de la tauromàquia i com cada participant juga el seu paper concret, així com la tradicional cercavila.

## Producció i desenvolupament
### Producció

Per crear el curtmetratge, els germans Lumière van utilitzar un cinematògraf, un nou aparell de projecció que es començava a utilitzar en aquell moment. Els germans van enviar diferents equipaments per tot el món. per filmar diverses escenes i imatges. Dos dels principals llocs de rodatge van ser França i Espanya. Aquest curt no ficció va suposar la primera vegada que algú rodava la Setmana Santa espanyola.

## Distribució i recepció

Les primeres 1.000 còpies d'aquesta pel·lícula van ser distribuïdes per Auguste i Louis Lumière. Procession à Séville III es va trobar més tard en una bobina de 16 mm i un videocasset, juntament amb altres 46 pel·lícules de Lumière. Després d'això, la Biblioteca del Congrés dels Estats Units així com la Biblioteca Digital Mundial, aquesta última creada per la UNESCO per tal de distribuir continguts culturals i acadèmics, va distribuir el vídeo en format digital a través d'Internet.

## Referències

* ↑ El País «Los incunables que España perdió». El País. El País. PRISA, 26-04-2009 [Consulta: 3 novembre 2016].
* 1 2 «Video de la Hermandad de la Estrella con su Centuria y Escenas de Corridas de Toros». Arte Sacro. [Consulta: 3 novembre 2016].
* ↑ Pablos Pons, Juan «Sevilla, ciudad de cine». Encadenados, 86, Rashomon, 21-10-2014, pàg. 17 [Consulta: 1r novembre 2016].
* 1 2 Société Anonyme des Plaques et Papiers Photographiques Antoine Lumière, Société Lumière «Descargas Procesión en Sevilla y escenas de corridas de toros». World Digital Library, 1, 1, 12-02-2016, pàg. 2 [Consulta: 3 novembre 2016].
* 1 2 3 «Sevilla, vista por los hermanos Lumière». El Correo. [Consulta: 3 novembre 2016].
* ↑ «Hermanos Lumière, padres del cine moderno, pioneros en grabar Semana Santa de Sevilla». EWTN Noticias. [Consulta: 3 novembre 2016].
* ↑ La Société Lumière. «Procession at Séville and bullfighting scenes». Online Computer Library Center. [Consulta: 1r novembre 2016].
* ↑ Joly Digita «La Unesco rescata la Sevilla de los Lumière». Diario de Sevilla. Joly Digita. Diario de Sevilla, 10-03-2010 [Consulta: 1r novembre 2016].
* ↑ «Procession at Séville and bullfighting scenes». Library of Congress. [Consulta: 1r novembre 2016].

## Enllaços externs

* Procession à Séville III a YouTube